CELEX: 
Language: et
Date: 2014-08-01 00:00:00
Title: KOMISJONI DELEGEERITUD MÄÄRUS (EL) nr …/…, millega täiendatakse nõukogu määrust (EÜ) nr 1217/2009, millega luuakse Euroopa Liidu põllumajanduslike majapidamiste tulusid ja majandustegevust käsitlevate raamatupidamisandmete kogumise võrk

SELETUSKIRI
            
            
               1.DELEGEERITUD ÕIGUSAKTI TAUST
            
            
               Nõukogu 30. novembri 2009. aasta määruse (EÜ) nr 1217/2009 (millega luuakse Euroopa Liidu põllumajanduslike majapidamiste tulusid ja majandustegevust käsitlevate raamatupidamisandmete kogumise võrk (muudetud Euroopa Parlamendi ja nõukogu 22. oktoobri 2013. aasta määrusega (EL) nr 1318/2013)) kohaselt on komisjonile antud õigus võtta vastu delegeeritud akte, mis täiendavad või muudavad seadusandliku akti teatavaid mitteolemuslikke osi.
            
            
               Käesoleva delegeeritud õigusakti eesmärk on:
            
            
               –kehtestada määruse (EÜ) nr 1217/2009 artiklis 5 osutatud künnise kindlaksmääramise eeskirjad,
            
            
               –kehtestada eeskirjad, mille alusel peavad liikmesriigid koostama kõnealuse määruse artiklis 5a osutatud plaanid,
            
            
               –määrata kindlaks standardtoodangu võrdlusperiood ja kõnealuse määruse artiklis 5b osutatud üldised ja peamised põllumajandustootmisviisid ning
            
            
               –määrata kindlaks kogutavate raamatupidamisandmete põhirühmad ja andmete kogumise üldeeskirjad, millele on osutatud kõnealuse määruse artiklis 8.
            
            
               Käesoleva määruse eesmärk tuleneb vajadusest luua 1960ndatel aastatel loodud põllumajandusliku raamatupidamise andmevõrgu tegevusele toimiv õigusraamistik kooskõlas Lissaboni lepingust tulenevate nõuetega. Selle sisu on kooskõlas määrusega (EÜ) nr 1217/2009 ja põhineb kehtivate, andmevõrku reguleerivate õigusaktide kogumil ilma oluliste muudatusteta: komisjoni 18. detsembri 2009. aasta määrus (EL) nr 1291/2009, mis käsitleb aruandvate ettevõtete väljavalimist põllumajandusettevõtete tulude kindlaksmääramiseks, komisjoni 8. detsembri 2008. aasta määrus (EÜ) nr 1242/2008, millega kehtestatakse ühenduse põllumajandusettevõtete liigitus, komisjoni 30. aprilli 2012. aasta rakendusmäärus (EL) nr 385/2012 põllumajandusettevõtte tulude kindlaksmääramiseks ja majandustegevuse analüüsimiseks koostatava põllumajandusaruande vormi kohta ja komisjoni 29. juuli 2013. aasta rakendusmäärus (EL) nr 730/2013 teatavate raamatupidamist käsitlevate üksikasjalike rakenduseeskirjade kohta põllumajandustootjate tulude kindlaksmääramiseks. 
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Konsultatsioone seoses põllumajandusliku raamatupidamise andmevõrku käsitlevate delegeeritud õigusaktidega alustati 19. märtsil 2014 eksperdirühma esimesel koosolekul. Kõnealusel koosolekul selgitas komisjon kavandatud teksti ja eksperdid esitasid oma arvamused ettepaneku kohta ning arutasid neid. Teine arutelu toimus eksperdirühma 11. aprilli 2014. aasta koosolekul. Sellel koosolekul tutvustati teksti eelnõud koos muudatusettepanekutega, mille puhul oli arvesse võetud nii esimese koosoleku käigus kui ka hiljem kirjalikult esitatud soovitusi ekspertidelt, samuti komisjoni edasiste arutelude tulemusi. 20. mail toimus lõplik arutelu ekspertidega. Käesoleva õigusakti eelnõu versioonid edastati enne ekspertide koosolekuid Euroopa Parlamendile ja nõukogule.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Käesoleva õigusaktiga täiendatakse määruse (EÜ) nr 1217/2009 teatavaid osasid järgmisega: 
            
            
               –eeskirjad selle kohta, kuidas kehtestada põllumajandusliku raamatupidamise andmevõrgu vaatlusala määratlemiseks kehtestatud künnisväärtused, 
            
            
               –põllumajanduslike majapidamiste representatiivse valimi moodustamise plaanide koostamise eeskirjad, 
            
            
               –standardtoodangu võrdlusperioodi kindlaksmääramine põllumajanduslike majapidamiste liigitamise eesmärgil,
            
            
               –põllumajanduslike majapidamiste liigitus üldiste ja peamiste põllumajandustootmisviiside kaupa,
            
            
               –kogutavate raamatupidamisandmete peamised rühmad ja andmete kogumise üldeeskirjad.
            
            
               Käesoleva delegeeritud õigusakti vastuvõtmisel ei ole finantsmõju.
            
         
         
            
               KOMISJONI DELEGEERITUD MÄÄRUS (EL) nr …/…,
            
            
               1.8.2014,
            
            
               millega täiendatakse nõukogu määrust (EÜ) nr 1217/2009, millega luuakse Euroopa Liidu põllumajanduslike majapidamiste tulusid ja majandustegevust käsitlevate raamatupidamisandmete kogumise võrk
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse nõukogu 30. novembri 2009. aasta määrust (EÜ) nr 1217/2009, millega luuakse Euroopa Liidu põllumajanduslike majapidamiste tulusid ja majandustegevust käsitlevate raamatupidamisandmete kogumise võrk,
                  1
                eriti selle artikli 5 lõiget 1, artikli 5a lõiget 1, artikli 5b lõikeid 2 ja 3 ning artikli 8 lõiget 3,
            
            
               ning arvestades järgmist:
            
            
               (1)Pärast Lissaboni lepingu jõustumist on Euroopa Parlamendi ja nõukogu määrust (EL) nr 1318/2013
                  2
                muudetud määrusega (EÜ) nr 1217/2009, et viia see vastavusse ELi toimimise lepingu artiklitega 290 ja 291. Selleks et tagada kõnealusest vastavusse viimisest tuleneva uue õigusraamistiku toimimine, tuleks delegeeritud õigusaktidega ja rakendusaktidega vastu võtta teatavad eeskirjad. Uute eeskirjadega tuleks asendada olemasolevad eeskirjad, mis komisjon on kehtestanud määruse (EÜ) nr 1217/2009 rakendamiseks. Seepärast on asjakohane tunnistada kehtetuks komisjoni määrused (EÜ) nr 1242/2008,
                  3
                (EL) nr 1291/2009
                  4
                ja rakendusmäärus (EL) nr 385/2012
                  5
               .
            
            
               (2)Määruse (EÜ) nr 1217/2009 kohaselt on komisjonil õigus vastu võtta delegeeritud määrused, millega kehtestatakse eeskirjad põllumajanduslike majapidamiste tulude kindlaksmääramise ja majandustegevuse analüüsimisega seotud andmete kohta. Delegeeritud õigusaktiga tuleks eelkõige kehtestada eeskirjad, millega määratletakse vaatlusala, kehtestatakse põllumajanduslike majapidamiste valimiplaan, määratakse kindlaks standardtoodangu võrdlusperiood ning üldised ja peamised põllumajandustootmisviisid, samuti kogutavate raamatupidamisandmete põhirühmade kindlaksmääramise eeskirjad ja andmete kogumise üldeeskirjad, mida tuleb selles valdkonnas järgida.
            
            
               (3)Vaatlusala määratlemiseks kehtestatud künnisväärtused võimaldavad saada esinduslikke tulemusi vaatlusala kohta. Künnisväärtused peaksid tagama maksimaalse tulude ja kulude suhte ning need määratakse kindlaks selleks, et vaatlusalasse kuuluksid turule orienteeritud põllumajanduslikest majapidamistest sellised, millega on seotud võimalikult suur osa põllumajandustoodangust, põllumajandusmaast ja põllumajandusettevõtete tööjõust. 
            
            
               (4)Valimiplaan peaks sisaldama miinimumteavet, mille põhjal saab tõendada representatiivse valimi valikut, mis võimaldaks saavutada vaatluse eesmärke seoses põllumajandusliku raamatupidamise andmevõrguga. 
            
            
               (5)Standardtoodangu väärtused põhinevad teatava võrdlusperioodi keskmistel väärtustel. Neid väärtusi tuleks majandussuundumuste arvessevõtmiseks korrapäraselt ajakohastada, et liigitust võiks mõistlikult edasi kasutada. Ajakohastamise sagedus peaks olema seotud nende aastatega, mil liidu põllumajanduslike majapidamiste struktuuriuuringuid tehakse. 
            
            
               (6)Üldiste ja peamiste põllumajandustootmisviiside liigitus peab olema moodustatud nii, et see võimaldab koondada ühtseid põllumajanduslike majapidamiste rühmi kõrgemal või madalamal agregeerimise tasandil ning võrrelda nende olukorda. 
            
            
               (7)Põllumajandusaruannetes esitatud andmete abil peaks olema võimalik iseloomustada aruandvate majapidamiste tootmistegureid, hinnata põllumajanduslike majapidamiste tulu ja kajastada nende tehnilisi, majanduslikke ja sotsiaalseid tingimusi. Seepärast tuleks kindlaks määrata kogutavate raamatupidamisandmete põhirühmad ja andmete kogumise üldeeskirjad. 
            
            
               (8)Käesoleva määrusega ette nähtud eeskirju kohaldatakse alates 2015. aruandeaastast põllumajandusliku raamatupidamise andmevõrgu ning alates 2016. uuringuaastast põllumajanduslike majapidamiste struktuuriuuringu suhtes,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Reguleerimisala
            
            
               Käesolevas määruses sätestatakse eeskirjad, millega täiendatakse määruse (EÜ) nr 1217/2009 teatavaid mitteolemuslikke osi põllumajanduslike majapidamiste tulude iga-aastaseks kindlaksmääramiseks ja majandustegevuse analüüsimiseks liidu põllumajandusliku raamatupidamise andmevõrgu abil. Kõnealused eeskirjad hõlmavad järgmist:
            
            
               a)määruse (EÜ) nr 1217/2009 artikli 5 lõikes 1 osutatud künnis;
            
         
         
            
               b)määruse (EÜ) nr 1217/2009 artikli 5a lõikes 1 osutatud plaan;
            
            
               c)määruse (EÜ) nr 1217/2009 artikli 5b lõikes 2 osutatud võrdlusperiood;
            
            
               d)määruse (EÜ) nr 1217/2009 artikli 5b lõikes 3 osutatud põllumajandustootmisviisid;
            
            
               e)määruse (EÜ) nr 1217/2009 artikli 8 lõikes 3 osutatud raamatupidamisandmete kogumine.
            
            
               Artikkel 2
            
            
               Künnis
            
            
               Määruse (EÜ) nr 1217/2009 artikli 5 lõikes 1 osutatud künnisega tagatakse, et vaatlusalasse kuuluks võimalikult suur osa turule orienteeritud põllumajanduslike majapidamiste põllumajandustoodangust, põllumajandusmaast ja tööjõust. 
               
            
               Artikkel 3
            
            
               Valimiplaan
            
            
               Määruse (EÜ) nr 1217/2009 artikli 5a lõike 1 kohaselt liikmeriikide poolt koostatav aruandvate põllumajanduslike majapidamiste valimiplaan sisaldab elemente, millega tagatakse vaatlusala esindav raamatupidamisandmete valik. Valimiplaanis:
            
            
               a)kasutatakse kõige uuemaid statistilisi allikaid;
            
            
               b)selgitatakse vaatlusala stratifitseerimise korda vastavalt määruse (EÜ) nr 1217/2009 I lisas loetletud piirkondadele ning põllumajandustootmisviisidele ja majandusliku suuruse klassidele, millele on osutatud määruse (EÜ) nr 1217/2009 artikli 5b lõikes 1; 
                  
            
            
               c)jaotatakse vaatlusalasse kuuluvad põllumajanduslikud majapidamised vastavalt põllumajandustootmisviisidele ja majandusliku suuruse klassidele, millele on osutatud määruse (EÜ) nr 1217/2009 artikli 5b lõikes 1; kõnealune jaotus hõlmab vähemalt peamisi tootmisviise;
            
            
               d)märgitakse statistilised meetodid iga kihi suhtes valikumäära kindlaksmääramiseks, aruandvate ettevõtete väljavalimise kord ja valitavate aruandvate majapidamiste arv iga kihi kohta.
            
            
               Artikkel 4
            
            
               Standardtoodangu võrdlusperiood
            
            
               Selleks et arvutada liidu põllumajanduslike majapidamiste struktuuriuuringu jaoks standardtoodang aastal N, nagu on osutatud määruse (EÜ) nr 1217/2009 artikli 5b lõikes 2, hõlmab võrdlusperiood viit järjestikust aastat alates aastast N-5 kuni aastani N-1.
            
            
               Standardtoodangu kindlaksmääramiseks kasutatakse esimeses lõigus osutatud võrdlusperioodi jooksul arvutatud keskmisi põhiandmeid ning seda nimetatakse „N-3 standardtoodanguks”. Majandussuundumusi arvesse võttes ajakohastatakse kõnealust N-3 standardtoodangut vähemalt iga kord siis, kui tehakse liidu põllumajanduslike majapidamiste struktuuriuuringut.
            
            
               Artikkel 5
            
            
               Üldised ja peamised põllumajandustootmisviisid
            
         
         
            
               Üldised ja peamised põllumajandustootmisviisid ning nendevaheline vastavus, millele on osutatud määruse (EÜ) nr 1217/2009 artikli 5b lõikes 3, on sätestatud käesoleva määruse I lisas.
            
            
               Artikkel 6
            
            
               Põllumajandusaruanne
            
            
               Kogutavate raamatupidamisandmete põhirühmad ja andmete kogumise üldeeskirjad, millele on osutatud määruse (EÜ) nr 1217/2009 artikli 8 lõikes 3, on sätestatud käesoleva määruse II lisas.
            
            
               Artikkel 7
            
            
               Kehtetuks tunnistamine
            
            
               Määrused (EÜ) nr 1242/2008, (EL) nr 1291/2009 ja rakendusmäärus (EL) nr 385/2012 tunnistatakse kehtetuks alates 1. jaanuarist 2015. 
            
            
               Seoses põllumajandusliku raamatupidamise andmevõrguga kohaldatakse esimeses lõigus osutatud määrusi siiski jätkuvalt 2015. aruandeaastale eelnevate aruandeaastate suhtes.
            
            
               Määrust (EÜ) nr 1242/2008 kohaldatakse jätkuvalt liidu põllumajanduslike majapidamiste kuni 2013. aastani tehtud struktuuriuuringute suhtes.
            
            
               Artikkel 8
            
            
               Jõustumine
            
            
               Käesolev määrus jõustub seitsmendal päeval pärast selle avaldamist Euroopa Liidu Teatajas.
            
            
               Seda kohaldatakse alates 2015. aruandeaastast põllumajandusliku raamatupidamise andmevõrgu ning alates 2016. uuringuaastast liidu põllumajanduslike majapidamiste struktuuriuuringute suhtes.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 1.8.2014
            
            
               
                     Komisjoni nimel
               
               
                     president
                     José Manuel BARROSO
               
            
         
         
            
                  
                     (1)
                  
                        ELT L 328, 15.12.2009, lk 27.
               
               
                  
                     (2)
                  
                        Euroopa Parlamendi ja nõukogu määrus (EL) nr 1318/2013, 22. oktoober 2013, millega muudetakse nõukogu määrust (EÜ) nr 1217/2009, millega luuakse Euroopa Ühenduse põllumajanduslike majapidamiste tulusid ja majandustegevust käsitlevate raamatupidamisandmete kogumise võrk (ELT L 340, 17.12.2013, lk 1).
               
               
                  
                     (3)
                  
                        Komisjoni määrus (EÜ) nr 1242/2008, 8. detsember 2008, millega kehtestatakse ühenduse põllumajandusettevõtete liigitus (ELT L 335, 13.12.2008, lk 3).
               
               
                  
                     (4)
                  
                        Komisjoni määrus (EL) nr 1291/2009, 18. detsember 2009, mis käsitleb aruandvate ettevõtete väljavalimist põllumajandusettevõtete tulude kindlaksmääramiseks (ELT L 347, 24.12.2009, lk 14).
               
               
                  
                     (5)
                  
                        Komisjoni rakendusmäärus (EL) nr 385/2012, 30. aprill 2012, põllumajandusettevõtte tulude kindlaksmääramiseks ja majandustegevuse analüüsimiseks koostatava põllumajandusaruande vormi kohta (ELT L 127, 15.5.2012, lk 1).
               
            
      
    ---documentbreak--- 
      
         
         
            
               I lisa
            
            
               Üldised ja peamised põllumajandustootmisviisid ning nendevaheline vastavus
            
            
            
                     
                        Üldine põllumajandustootmisviis
                     
                  
                  
                     
                        Kirjeldus
                     
                  
                  
                     
                        Peamine põllumajandustootmisviis
                     
                  
                  
                     
                        Kirjeldus
                     
                  
               
                     
                        1.
                     
                  
                  
                     
                        Spetsialiseerunud põllukultuuridele
                     
                  
                  
                     
                        15.
                     
                  
                  
                     
                        Spetsialiseerunud teravilja, õliseemnete ja valgurikaste taimede tootmisele
                     
                  
               
                     
                  
                  
                     
                  
                  
                     
                        16.
                     
                  
                  
                     
                        Üldviljelus
                     
                  
               
                     
                        2.
                     
                  
                  
                     
                        Spetsialiseerunud aiandusele
                     
                  
                  
                     
                        21.
                     
                  
                  
                     
                        Spetsialiseerunud aiandusele, sisetingimustes
                     
                  
               
                     
                  
                  
                     
                  
                  
                     
                        22.
                     
                  
                  
                     
                        Spetsialiseerunud aiandusele, avamaal
                     
                  
               
                     
                  
                  
                     
                  
                  
                     
                        23.
                     
                  
                  
                     
                        Muu aiandus
                     
                  
               
                     
                        3.
                     
                  
                  
                     
                        Spetsialiseerunud püsikultuuridele
                     
                  
                  
                     
                        35.
                     
                  
                  
                     
                        Spetsialiseerunud viinamarjaistandustele
                     
                  
               
                     
                  
                  
                     
                  
                  
                     
                        36.
                     
                  
                  
                     
                        Spetsialiseerunud puuviljadele ja tsitruselistele
                     
                  
               
                     
                  
                  
                     
                  
                  
                     
                        37.
                     
                  
                  
                     
                        Spetsialiseerunud oliividele
                     
                  
               
                     
                  
                  
                     
                  
                  
                     
                        38.
                     
                  
                  
                     
                        Erinevad püsikultuurid
                     
                  
               
                     
                        4.
                     
                  
                  
                     
                        Spetsialiseerunud kariloomadele
                     
                  
                  
                     
                        45.
                     
                  
                  
                     
                        Spetsialiseerunud piimandusele
                     
                  
               
                     
                  
                  
                     
                  
                  
                     
                        46.
                     
                  
                  
                     
                        Spetsialiseerunud veistele – kasvatamine ja nuumamine
                     
                  
               
                     
                  
                  
                     
                  
                  
                     
                        47.
                     
                  
                  
                     
                        Veised – piimandus, kasvatamine ja nuumamine
                     
                  
               
                     
                  
                  
                     
                  
                  
                     
                        48.
                     
                  
                  
                     
                        Lambad, kitsed ja teised kariloomad
                     
                  
               
                     
                        5.
                     
                  
                  
                     
                        Spetsialiseerunud teratoidulistele
                     
                  
                  
                     
                        51.
                     
                  
                  
                     
                        Spetsialiseerunud sigadele
                     
                  
               
                     
                  
                  
                     
                  
                  
                     
                        52.
                     
                  
                  
                     
                        Spetsialiseerunud kodulindudele
                     
                  
               
                     
                  
                  
                     
                  
                  
                     
                        53.
                     
                  
                  
                     
                        Erinevad teratoidulised
                     
                  
               
                     
                        6.
                     
                  
                  
                     
                        Segakultuuride kasvatamine
                     
                  
                  
                     
                        61.
                     
                  
                  
                     
                        Segakultuuride kasvatamine
                     
                  
               
                     
                        7.
                     
                  
                  
                     
                        Mitme tegevusalaga loomakasvatusettevõtted
                     
                  
                  
                     
                        73.
                     
                  
                  
                     
                        Erinevad koduloomad, peamiselt kariloomad
                     
                  
               
                     
                  
                  
                     
                  
                  
                     
                        74.
                     
                  
                  
                     
                        Erinevad koduloomad, peamiselt teratoidulised
                     
                  
               
                     
                        8.
                     
                  
                  
                     
                        Segakultuurid – kariloomad
                     
                  
                  
                     
                        83.
                     
                  
                  
                     
                        Põllukultuurid ja kariloomad
                     
                  
               
                     
                  
                  
                     
                  
                  
                     
                        84.
                     
                  
                  
                     
                        Erinevad kultuurid ja kariloomad
                     
                  
               
                     
                        9.
                     
                  
                  
                     
                        Mitteklassifitseeritud põllumajanduslikud majapidamised
                     
                  
                  
                     
                        90.
                     
                  
                  
                     
                        Mitteklassifitseeritud põllumajanduslikud majapidamised
                     
                  
               
               II lisa
            
            
               Põllumajandusaruanne – kogutavate raamatupidamisandmete põhirühmad
            
            
               –Üldandmed põllumajandusliku majapidamise kohta, näiteks asukoha, staatuse, tootmisviisi ja liigitusega seotud andmed. 
            
            
               –Valduse liik: kokkuvõtlikud andmed seoses põllumajandusliku majapidamise poolt kasutatava põllumajandusmaa kasutusotstarbega 
            
            
               –Tööjõud: põllumajandusliku majapidamise tööjõudu iseloomustavad andmed, näiteks töötajate arv, tööaeg ja töö tüüp.
            
            
               –Vara: üksikasjalikud andmed aruandeaasta jooksul kasutatava põllumajandusliku majapidamise vara kohta, jaotatuna kategooriatesse. 
            
            
               –Kvoodid ja muud õigused: andmed seoses kvootidega ja muud aruandeaasta jooksul põllumajandusliku majapidamise tegevusega seotud õigused. 
            
            
               –Võlad: andmed põllumajandusliku majapidamise võlakoormuse kohta aruandeaastal
            
            
               –Käibemaks: andmed seoses põllumajandusliku majapidamise suhtes kohaldatava käibemaksusüsteemiga.
            
            
               –Sisendid: andmed seoses põllumajandusliku majapidamise aruandeaasta toodangu sisenditega (nt erikulud ja üldkulud).
            
            
               –Põllumajanduskultuurid: üksikasjalikud andmed põllumajanduskultuuride kasvatamise ja kasutamise kohta põllumajanduslikus majapidamises.
            
            
               –Loomakasvatus: üksikasjalikud andmed loomakasvatustoodangu ja selle kasutamise kohta põllumajanduslikus majapidamises.
            
            
               –Loomsed saadused ja loomadega seotud teenused: üksikasjalikud andmed loomsete saaduste tootmise ja loomadega seotud teenuste kasutamise kohta põllumajanduslikus majapidamises.
            
            
               –Põllumajandusliku majapidamisega otseselt seotud muu tulutoov tegevus: andmed seoses kogu muu tegevusega, mis ei kuulu põllumajandustöö hulka, kuid mis on otseselt seotud põllumajandusliku majapidamisega ja millel on põllumajanduslikule majapidamisele majanduslik mõju ning mille puhul kasutatakse põllumajandusliku majapidamise ressursse (maad, hooned, seadmed, põllumajandustooted vms) või tooteid.
            
            
               –Toetused: üksikasjalikud andmed toetuste kohta, mida põllumajanduslik majapidamine on aruandeaasta jooksul saanud.
            
         
         
            
               Põllumajandusaruanne – andmete kogumise üldeeskirjad
            
            
               a)Määruse (EÜ) nr 1217/2009 artikli 8 lõikes 3 osutatud 12 järjestikusest kuust koosnev aruandeaasta lõpeb ajavahemikul 31. detsember – 30. juuni (kaasa arvatud).
            
            
               b)Põllumajandusaruande andmed põhinevad raamatupidamisarvestusel, mis koosneb kogu aruandeaasta jooksul tehtud süstemaatilistest ja regulaarsetest kannetest.
            
            
               c)Põllumajandusaruande andmed tuleb esitada rahalistes väärtustes (eurodes või omavääringus), füüsilistes mõõtühikutes kaalu, mahu, pindala, arvu kohta ning muudes vastavates ühikutes või tähistes. 
            
            
               d)Raamatupidamisandmed väljendatakse rahaliselt ilma käibemaksuta.
            
            
               e)Rahaliselt väljendatud raamatupidamisandmetest jäetakse välja abi ja toetused, mis kirjendatakse eraldi. Toetuste ja abina käsitatakse riiklikest vahenditest antavat mis tahes otsetoetust, millest on saadud teatavat tulu.